Alaquàs celebra demà el Dia de l'Arbre
04/03/2016

# Alaquàs celebra demà el Dia de l'Arbre

*   04/03/2016
*   [Imprimir](#)
*   Compartir
*    https://www.alaquas.org/documento.asp?id\_do=15371

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15371%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20dem%C3%A0%20el%20Dia%20de%20l%27Arbre)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15371/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15371/04032016folleto_infantil_trasera_copia_Form_4.jpg)](https://www.alaquas.org/ficheros/documentos/2016/2/15371/04032016folleto_infantil_trasera_copia_Form_10.jpg "<a href='https://www.alaquas.org/ficheros/documentos/2016/2/15371/04032016folleto_infantil_trasera_copia_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra demà el Dia de l'Arbre</a>")

Missatges sobre medi ambient redactats pel Consell de Xiquets i Xiquetes envaeixen els carrers per convidar als veïns i veïnes a reciclar, reutilitzar i reduir. La campanya forma part de les activitats organitzades per l'Ajuntament d'Alaquàs amb motiu de la Setmana del Medi Ambient que se celebra del 29 de febrer al 5 de març

Alaquàs celebrarà demà dissabte 5 de març el Dia de l’Arbre, l’activitat central de la programació organitzada per l’Ajuntament d’Alaquàs amb motiu de la Setmana del Medi Ambient que el municipi està celebrant desde el passat 29 de febrer.

Les activitats començaran a les 10 hores del matí amb una ruta en bici de 5,5 quilòmetres per les alqueries dels voltants. L’eixida i arribada serà als mateixos Horts Urbans.  De 10 a 13 hores hi haurà un Mercat-Fira del MA i agricultura ecològica i a les 11 es podrà participar en diferents tallers als horts urbans sobre plantes medicinals, construcció de caixes niu i hotels d’insectes i de globoflèxia. A les 12 hores se celebrarà el Dia de l’Arbre amb la plantació d’arbres fruiters i plantes útils per als horts. Per la vesprada, a les 18:30 tindrà lloc la conferència “Sols amb l’esquerra no arriba per salvar el planeta” del doctor Emilio Luque.

Aquesta és l’activitat central de la Setmana de Medi Ambient que sota el lema “Alaquàs, compromesa amb el medi ambient”, l’Ajuntament ha celebrat d’entre el 29 de febrer al 5 de març per conscienciar la ciutadania de la importància de la sostenibilitat i el respecte al medi ambient i fer partícip a la població de les diferents activitats. Aquesta acció reforça les polítiques mediambientals posades en marxa per l’Ajuntament durant els últims anys amb l’objectiu de construir una ciutat més neta i respectuosa.

**Missatges envaeixen Alaquàs**

Una de les iniciatives més innovadores ha estat la de convidar a la ciutadania a reciclar, reutilitzar i reduir a través de missatges evocadors pels carrers d’Alaquàs. Desenes de frases pintades als carrers i als pasos de vianants recorden als veïns i veïnes la importància del respecte al medi ambient. Una iniciativa que ha comptat amb la col·laboració del Consell de Xiquets i Xiquetes d’Alaquàs, que ha participat en la redacció dels missatges.

Al llarg de tota la setmana han tingut lloc tot tipus d’activitats formatives i tallers per als diferents col·legis d’Alaquàs així com també un Joc de Rol per als joves en el que han participat la Casa de Joventut Sauqala i els Corresponsals Juvenils. Ha hagut també un taller de cosmètica natural i diverses conferències sobre la millora del medi ambient a càrrec d’AVEPMA i sobre la importància de posar en marxa accions per a un municipi sostenible a càrrec del Regidor d’Urbanisme a l’Ajuntament d’Alaquàs, Juan Antonio Oñate i de la Regidora de Joventut, Diana Muñoz.

En les xerrades s’ha parlat també de ciència i docència a Amèrica Central, a càrrec de la doctora Carmen Rojo, sobre control biològic de plagues als horts urbans a càrrec de José Argente, sobre cultivar salut a càrrec de Mariano Bueno, sobre projectes d’horts urbans a càrrec del tècnic Lluís Planells i sobre arbres monumentals, xerrada impartida per José Moya.